PREGUNTA DELS EUROPARLAMENTARIS

En el marc de l'acord signat entre el Consell, la Comissió i l'Estat espanyol a finals de 2005 segons el qual s'estableix els termes per a l'ús del català a les institucions europees, els ciutadans i ciutadanes que desitgin fer arribar les seves
consultes a les institucions europees en català disposen no només del dret a fer-ho, sinó que la resposta que rebin des del Consell haurà de ser també en català.

Aquest acord s'alinea amb l'objectiu d'acostar la Unió Europea a la ciutadania, a través del reconeixement de la seva pluralitat lingüística, tot facilitant-li l'ús de la llengua materna en la comunicació amb les institucions, voluntat que es fa
extensiva als seus i les seves representants.

Aplicant l'esmentat principi, els eurodiputats i eurodiputades signants d'aquesta pregunta demanem poder dirigir les nostres preguntes escrites al Consell en llengua catalana, així com rebre'n resposta també en català, per la qual cosa voldríem saber quins mecanismes té previstos el Consell per tal de garantir el compliment d'aquest dret.

Sotasignants:

Raül Romeva (Verds/ALE; Catalunya), Inés Ayala (PSE; Aragó), Maria Badia (PSE; Catalunya), Josep Borrell (PSE;
Catalunya), Ignasi Guardans (ALDE; Catalunya), Bernat Joan (Verds/ALE; Catalunya), Raimon Obiols (PSE; Catalunya), Gérard Onesta (Verds/ALE; Toulouse, Catalunya Nord) i Teresa Riera (PSE; Balears).